open-index/open-wikipedia-markdown huggingface dataset:
Section d’Or

**Section d'Or** («det gylne snitt»), også kalt *Groupe de Puteaux* (Puteaux-gruppen»), var et kubistisk kunstnerkollektiv av malere, skulptører, poeter og kritikere. Basert i de parisiske forstedene holdt gruppen regelmessige møter hjemme hos Duchamp-brødrene i Puteaux og i studioet til Albert Gleizes i Courbevoie. Aktive fra 1911 til rundt 1914 ble medlemmer av kollektivet framtredende i kjølvannet av deres kontroversielle visning på Salon des Indépendants våren 1911. Denne visningen av Albert Gleizes, Jean Metzinger, Robert Delaunay, Henri le Fauconnier, Fernand Léger og Marie Laurencin (på forespørsel fra Apollinaire), skapte en skandale som brakte kubismen til allmennhetens oppmerksomhet for første gang. Gruppen gikk i oppløsning ved utbruddet av den første verdenskrigen. 

Groupe de Puteaux, som var en avlegger til Société Normande de Peinture Moderne, fikk sin begynnelse i en utstilling i Galerie La Boetie i Paris i 1912, der manifestet *Du Cubisme* ble delt ut. Forfattere var Jean Metzinger og Albert Gleizes. Utstillingen hadde arbeider av brødrene Duchamp (Raymond Duchamp-Villon, Jacques Villon og Marcel Duchamp), Archipenko, de La Fresnaye, Gleizes, Gris, Léger, Metzinger og Picabia og andre. Åpningen ble forestått med en tale av Guillaume Apollinaire.

Navnet Section d'Or, som forøvrig betyr *[[det gylne snitt]]*, ble foreslått av Jacques Villon, som var blitt fascinert av en nyutkommet oversettelse av Leonardo da Vincis *Trattato della Pittura* av Joséphin Péladan. Peladan la stor mystisk betydning i snittet og lignende geometriske figurasjoner. Villon fant der bekreftelse på sine egne tanker om matematisk sammenheng til mønstre og sammenhenger i naturen.

## Notable medlemmer
*Guillaume Apollinaire -  (1880-1918), italiensk
*Robert Delaunay - (1885-1941), fransk
*Marcel Duchamp  - (1887-1968), fransk
*Raymond Duchamp-Villon – (1876–1918), fransk
*Roger de la Fresnaye - (1885-1925), fransk
*Albert Gleizes  - (1881-1953), fransk
*Frantisek Kupka  - (1871-1957), tsjekkisk
*Henri Le Fauconnier -  (1881-1946), fransk
*Fernand Léger - (1881-1955), fransk
*Louis Marcoussis - (1878-1941), polsk
*Jean Metzinger -  (1883-1956), fransk
*Francis Picabia - (1879-1953), fransk/spansk
*Georges Ribemont-Dessaignes -  (1884-1974), fransk
*Jacques Villon – (1875–1963), fransk
*Alexander Calder -(1898-1976), amerikaner
*Jeanne Rij-Rousseau - (1870-1956), fransk

## Referanser


## Eksterne lenker
*
Arnold Brown

**Arnold Brown** (født 13. desember 1913 i London, død 26. juni 2002) var Frelsesarmeens 11. general (internasjonal leder) 1977 &ndash; 1981.

Hans foreldre var frelsesarmeeoffiserer. Da han var ganske ung emigrerte familien til Canada. Det var fra korpset (menigheten) i Belleville Arnold Brown i reiste til Frelsesarmeens offisersskole og ble offiser i 1935.

Han giftet seg 15. september 1939 med løytnant Jean Barclay. I 1970 ble han utnevnt til stabssjef og nestkommanderende for Frelsesarmeen av general Erik Wickberg. Da Clarence Wiseman ble general i 1974, utnevnte han Brown som sin etterfølger i stillingen som territorialleder for Canada og Bermuda. Tre år senere ble Brown selv general.

Både som stabssjef og general besøkte han Norge en rekke ganger.

## Forfatterskap
General Arnold Brown skrev flere bøker blant annet:
* What Hath God Wrought?
* The Gate and the Light (selvbiografi)
* The Mountain the Wind Blew Here
* With Christ at the Table and Occupied Manger - Unoccupied Tomb
Clarence Wiseman

**Clarence Wiseman**, født 19. juni 1907, død 4. mai 1985, var Frelsesarmeens 10. general i perioden 1974&ndash;1977.

Wiseman var gift med Janet Kelly, som ble offiser fra Danforth korps Ontario Canada. Hun ble offiser i 1927 og de giftet seg i 1932. Janet Wiseman er forfatter av to bøker: Earth’s Common Clay, Bridging the Year and Watching Daily.

Clarence Wiseman ble offiser fra Guleph korps, Ontario, Canada i 1927. 

## Beordringer
Han tjenestegjorde som korpsoffiser i flere år i Canada. Han hadde kapellantjeneste for canadiske styrker under andre verdenskrig (1940 – 1943), var «seniorrepresentant» for canadiske røde skjold i utlandet (1943 – 1945). Han var divisjonssjef i Canada (1945 – 1954), feltsjef (1954 – 1957), sjefssekretær (1957 – 1960) og  territorialleder for Øst-Afrika (1960 – 1962), han var rektor ved den internasjonale offisersskolen (1962 – 1967) og territorialleder for Canada og Bermuda (1967 – 1974).

Han besøkte Norge én gang som kommandør i Canada, og to ganger som general.

## Æresbevisninger
* Order of Canada (1976) 
* Hon LLD 
* Hon DD (Yonsei). 

## Forfatterskap
* A Burning in My Bones McGraw-Hill Ryerson Publ. 1979 ISBN 978-0-07-077820-7
* The Desert Road to Glory 1980.
Bramwell Tillsley

**Bramwell Harold Tillsley** (født 18. august 1931, død 2. november 2019) var Frelsesarmeens 14. general (verdensleder) (1993 – 1994).

Bramwell Tillsley er den av Frelsesarmeens generaler som har innehatt posisjonen kortest tid. Han trakk seg etter bare ett år, grunnet dårlig helse.

## Arbeider
* *Life In The Spirit*
* *This Mind In You*
* *Life More Abundant*
* *Manpower For The Master*
Eva Burrows

**Eva Evelyn Burrows** (født 15. september 1929 i Newcastle i Australia, død 20. mars 2015 i Melbourne i Australia) var Frelsesarmeens 13. general (1986&ndash;1993).

Foreldrene hennes var offiserer i Frelsesarmeen. Mens hun studerte ved Queensland University i Australia bestemte hun seg for å bli offiser, og reiste til William Booth Memorial Training College i London. Hun ble ordinert som offiser i 1951.

Eva Burrows besøkte Norge fem ganger, en gang som kommandør og fire som general. Siste besøket var i 2008 da hun var hovedtaler ved Frelsesarmeens årskongress.

## Ordrer
* Howard Institute, Zimbabwe (1952 – 1967), ansvarlig for opplæring av lærere (1965), viserektor (1965 – 1967); 
* Rektor, Usher Institute (1967 – 1970); 
* Assisterende rektor International College for Officers (1970 – 1974), 
* Rektor International College for Officers (1974–75); 
* Leder for Frelsesarmeen Storbritannia Social service for Women (1975 – 1977); 
* Territorial kommandør Sri Lanka (1977 – 1979); 
* Territorial kommandør Scotland (1979 – 1982); 
* Territorial kommandør Australia Sør (1982 – 1986).
* Valgt som general (verdensleder av Frelsesarmeen – 1986)

Eva Burrows ble pensjonert som general 8. juli 1993.

## Æresbevisninger
Æresbevisninger som Eva Burrows har blitt tildelt:
* Order of Australia Officer (AO) i 1986
* Order of Australia Companion (AC) 1994
* I 1988 ble hun æresdoktor av Liberal Arts ved Ewha Womans University i Seoul, Sør-Korea
* Dette året fikk hun også en æres LLD fra Asbury University i USA
* I desember 1993 ble hun æresdoktor i Philosophy ved sitt eget universitet, University of Queensland, Australia.

## Referanser
Sundanesisk

**Sundanesisk** er et malayopolynesisk språk som snakkes av rundt 27&nbsp;millioner mennesker på den vestlige tredelen av den indonesiske øya Java, noe som er ca. 15&nbsp;% av Indonesias befolkning. Rundt 60&nbsp;% av de sundanesisktalende bruker også indonesisk, og rundt 5&nbsp;% bruker nederlandsk.

## Referanser
Georg Carl Buonaparte Heyerdahl

**Georg Carl Buonaparte Heyerdahl** (født 30. juni 1798 i Kristiansand, død 14. september 1853 i Kristiania) var en norsk stabskaptein, oberstløytnant og stortingsrepresentant.

## Liv og virke
### Bakgrunn
Georg Carl Buonaparte Heyerdahl var sønn av postmester, handelsmann og stadshauptmann i Kristiansand Andreas Jensen Heyerdahl og Karen Margrethe Stenersen, og bror til brigadelege Stener Severin Heyerdahl (1811–1883). 

Han gikk på Kristiansand katedralskole fra 1806 til 1807, hvorpå han ble tatt ut av skolen for å begynne på *cadet-corpset* i Christiania, det som fra 1820 ble hetende Krigsskolen. 

### Offiser
Han ble secondløytnant ved Vesterlenske infanteriregiment i 1815, premierløytnant samme år. Fra 1818 da man gjennomførte Armereformen, ble han forflyttet til Kristiansandske Infanteribrigade som surnumerær, altså ute av tjeneste en tid uten å miste opparbeidede fordeler. I 1819 gikk han over til artilleribrigaden som premierløytnant, fra 1826 stabskaptein og fra 1834 batterisjef. 

Han ble gift i Kristiansand 26. september 1824 med Antoinette Marie van Kervel, datterdatter av den mektige forretningsmannen Daniel Isaachsen.

Fra 1843 var han major i armeen, forfremmet til oberstløytnant og bataljonssjef i 1850. Heyerdahl var fra 1840 til 1847 inspeksjonsoffiser Den militære høyskole (etablert 1817) på Akershus festning.  I 1836 ble han med i sentralkommisjonen for landets befestningsvæsen.

### Politiker
Han var ellers førsterepresentant for Moss i Stortinget i perioden 1833-1835.  Han døde av kolera i 1853.

## Se også
*Heyerdahl for mer om farsslekta

## Referanser


## Eksterne lenker
*
Paul Rader

**Paul Alexander Rader** (1934–2025) var Frelsesarmeens 15. general (verdensleder) i perioden 1994–1999.

Han ble offiser fra Cincinnati Citadel korps sammen med sin kone, Frances Kay Fuller. 

## Beordringer
Han og hans kone tjenestegjorde i flere korps før de dro til Korea i 1962. Han tjenestegjorde i Korea med opplæring (1962 – 1973), var rektor ved offisersskolen (1973) og studiesekretær (1974 – 1976). Han ble assisterende sjefssekretær (1976) og sjefssekretær (1977 – 1984). Videre var han rektor ved offisersskolen, USA øst territoriet (1984 – 1987), divisjonssjef (1987 – 1989), sjefssekretær (1989) og territorialleder USA vest (1989 – 1994).

## Æresbevisninger
* BA
* BD (Asbury) MTh (Southern Baptist Seminary)
* D Miss (Fuller Theological Seminary)
* Hon LLD (Asbury)
* 1984 elected to board of trustees of Asbury College
* 1989 elected Paul Harris Fellow of Rotary Internl
* Hon DD (Asbury Theol Sem) 1995
* Hon LHD (Greenville) 1997
* Hon DD (Roberts Wesleyan) 1998.

## Referanser
NSB type 25

**NSB type 25** var en serie på 36 damplokomotiver levert til NSB mellom 1909 og 1922 og ett til Norsk Transportaktieselskab (Rj.B.) i 1917 (Rj.B. kjøpte senere også ett av NSB). I tillegg kjøpte NSB i 1947 fem brukte lok av typen SBB litra E 3/3 fra Schweizerische Bundesbahnen (SBB), opprinnelig levert til Jura-Simplon-Bahn (JS) i 1901, som også ble innordnet under denne typen. Lokomotivene var beregnet primært for skiftetjeneste.

## Konstruksjon
Type 25 var et tanklokomotiv med vanntankene på sidene og kullbingen bak førerhytten. De opprinnelige 37 lokomotivene av typen ble bygget i perioden 1909 til 1922 hos Hamar Jernstøberi (25a), Thunes mekaniske verksted (25a), Baldwin (25b og 25c) og Norsk Maskinindustri (Hamar + Thune) (25d). Den siste serien, 25d, ble i motsetning til de foregående levert med overheter og rundsleider. Lokomotivtypen var teknisk beslektet med type 23, men var lettere og kunne dermed brukes på langt flere baner enn den relativt tunge type 23.

I 1947 kjøpte NSB inn fem nær identiske lok fra Sveits (SBB litra E 3/3), som her derfor fikk betegnelsen 25e. Disse var bygget av SLM i 1901. Antallet lok av typen kom dermed opp i 42 som gjør den til en av NSB mest tallrike damploktyper, bare forbigått av typene 30 og 63.

## Forbilde
Type 25 har mye til felles med Norsk Hoved-Jernbanes (NHJ) lok litra F (senere NSB type 43). Disse tre sveitsiskbygde lokomotivene fra 1899 og 1901 var forbildet for type 25.

## Bruk
Lokomotivene av type 25 hadde en topphastighet på kun 40 km/t og ble i hovedsak benyttet som skiftelokomotiv, men kunne også brukes i mindre godstog over kortere avstander. Det finnes også bilder av lokene foran persontog.

Tre lokomotiver av type 25d (422, 424 og 425) var en kort periode på 1940-tallet ombygget for bruk på Flåmsbana ved at de ble utstyrt med ekstra bremser og skråliggende kjele for å motvirke noe av effekten ved at banen nesten hele strekningen ligger i 55 promilles stigning.

## Utfasing
Lokomotivene av typen ble tatt ut av drift mellom 1958 og 1970. Det siste lokomotivet som ble utrangert, var nummer 227 som ble utrangert den 9. november 1970, men stod den siste tiden kald i lokomotivstallen på Hamar. Lokomotivet står i dag utstilt på Norsk jernbanemuseum på Hamar. 

## Referanser


## Litteratur
* 

## Eksterne lenker
* 
* Type 25  – NJK Materielldatabasen
* Type 25 – Jernbane.net
* Bilde av type 25d nr. 420 i bruk på Havnebanen i Oslo
John Gowans

**John Gowans** (født 13. november 1934 i Blantyre, Skottland, død 8. desember 2012 i London, Storbritannia) var Frelsesarmeens 16. general. Han hadde vervet fra 1999 til 2002. Før han ble verdensleder, tjenestegjorde han i flere land, blant annet i Frankrike, som er hjemlandet til hans kone Gisele.

## Poet
John Gowans var en begavet forfatter, med et poetisk språk både i skrift og tale. Han ga ut en rekke dikt og sanger. Flere av disse er oversatt til norsk og benyttes jevnlig. Sammen med John Larsson, som for øvrig etterfulgte ham som general i Frelsesarmeen, har han skrevet ti musikaler. De fleste musikalene er oversatt til norsk og har bl.a. vært fremført av Jeløy Folkehøyskole. Hele John Gowans liv, forkynnelse og forfatterskap kan oppsummeres i håpet som beskrives i refrenget på en av hans sanger:

*Å bli lik Jesus, det håpet fyller meg*
*Hver tanke, handling, ord, må vise hva jeg tror*
*Å bli lik Jesus, det håpet fyller meg*
*Hans Ånd vil hjelpe meg å bli lik ham.* 

## Musikalene
* Take-Over Bid (1967)
* Hosea (1969) ISBN 978-0-85412-072-7
* Jesus Folk (1972)
* Spirit (1973)
* Glory (1975)
* White Rose (1977)
* The Blood Of The Lamb (1978)
* Son Of Man (1983)
* Man Mark II (1985),
* The Meeting (1990) ASIN: B000M7NGNO

## Bibliografi
* *O Lord!* – The Salvation Army – London 1990 ISBN 978-0-85412-376-6
**O Lord! - Not More Verse! -* The Salvation Army – London 1999 
* *There's a boy here: The autobiography of General John Gowans*  – The Salvation Army – London 2002 ISBN 978-0-85412-699-6
* *Words of Life* – Hodder & Stoughton – London 2007 ISBN 978-0-340-91037-5

## Sanger på norsk
* *Brenner, brenner, klart nå brenner* - Frelsesarmeens sangbok 2010 # 15 - ISBN 978-82-543-1166-0
**De skal komme fra øst, de skal komme fra vest* Frelsesarmeens sangbok 2010 # 27 - ISBN 978-82-543-1166-0
**For den friske styrke gitt av Ånden* –  Frelsesarmeens sangbok 2010 # 130 - ISBN 978-82-543-1166-0
**Føler du til tider ingen helt deg kjenner –*  Frelsesarmeens sangbok 2010 # 159 - ISBN 978-82-543-1166-0
**Herre, nå kommer jeg stille til deg –*  Frelsesarmeens sangbok 2010 # 227 - ISBN 978-82-543-1166-0
**Hvis men'skehjertet ømhet kjenner* *–*  Frelsesarmeens sangbok 2010 # 256 - ISBN 978-82-543-1166-0
**Når i egen kraft jeg strever  –*  Frelsesarmeens sangbok 2010 # 464 - ISBN 978-82-543-1166-0
**Søk først Guds rike, så får du fred -* Frelsesarmeens sangbok 2010 # 539 - ISBN 978-82-543-1166-0
**Vi kan lære Gud å kjenne* - Frelsesarmeens sangbok 2010 # 581 - ISBN 978-82-543-1166-0
**Vi har et budskap som passer for i dag* - Frelsesarmeens sangbok 2010 # 578 - ISBN 978-82-543-1166-0
**Her mens jeg kneler ned* – Frelsesarmeens sangbok 1977 # 215
* *Nå er frukten av Ånden sann godhet* – Frelsesarmeens sangbok 1977 # 315
* *Ærgjerrighet vil styre sinnet mitt* – Frelsesarmeens sangbok 1977 # 353

## Referanser
Hyperaktivitet

**Hyperaktivitet** er en fysisk og psykisk tilstand hos barn og voksne der personen er overaktiv eller unormalt urolig og rastløs. En hyperaktiv person beveger ofte kroppen mer enn vanlig når hen sitter eller står, prater mye, er mer impulsiv og kan også lettere bli irritert og få andre sterke følelsesreaksjoner. Hyperaktive har dessuten ofte kortvarig eller sviktende oppmerksomhet. For mange er dette egenskaper som er en naturlig del av personligheten uten at det skaper store problemer. Den energiske atferden kan tvertimot være positiv i mange sammenhenger,  for eksempel føre til stor arbeidskapasitet eller kreativitet, men den kan også forstyrre og avlede langvarige eller uinteressante arbeidsoppgaver. Når hyperaktiviteten skaper vansker for personen selv eller andre i nærmiljøet, kan tilstanden klassifiseres som en medisinsk forstyrrelse. 

Slanguttrykket «hyper» brukes for å beskrive noen som er i en hyperaktiv tilstand. *Hyper* er opprinnelig en gresk preposisjon med betydningen «(ut) over» og tilsvarer det latinske *super*. *Hyper-* brukes som forledd i mange sammensatte fremmedord som betegner noe som er overdrevent eller stiger over det normale.

## Tilstander og lidelser med hyperaktivitet
Hyperaktivitet er ofte forbundet med andre tilstander, særlig lidelser som ADHD (Attention deficit hyperactivity disorder), Fetal Alcohol Spectrum Disorder (FASD) og forstyrrelser innen autismespekteret. Hyperaktivitet er dessuten vanlig ved bipolar lidelse (tidligere kalt manisk-depressiv lidelse). 

Hyperaktivitet forekommer i tillegg ved ikke-organiske forstyrrelser som koffeinisme, en tilstand som kan oppstå ved langvarig bruk av store mengder kaffe (over en liter om dagen).  Også andre sentralstimulerende stoffer, for eksempel amfetamin, kan gjøre brukeren urolig, opphisset og «hyper». Amfetamin brukes samtidig medisinsk for å *behandle* hyperaktivitet fordi stoffet gjør brukeren mer våken, konsentrert og oppmerksom slik at hen lettere kan styre sin indre uro. Enkelte rusmisbrukere med lidelser som gir hyperaktivitet, kan derfor ubevisst ha «selvmedisinert» seg ved å bruke amfetamin, selv om dosene er for kraftige og effekten samlet sett blir negativ.

Hyperaktivitet eller ADHD kan forekomme sammen med andre tilstander.

Det er en utbredt oppfatning i befolkningen at barn blir hyperaktive av å innta sukker til tross for at det lenge har vært kjent at en slik sammenheng ikke lar seg påvise vitenskapelig.

## Se også
* ADHD
* MBD
* Bipolar lidelse
* Føtalt alkoholsyndrom

## Referanser


## Eksterne lenker
* ADHD og autisme (på engelsk) 
* Om hyperaktivitet som symptom (på engelsk)
Embraer EMB-120 Brasilia

**Embraer EMB-120 Brasilia** er et brasiliansk regionalt passasjerfly med kapasitet for 30 passasjerer. De fleste flyene er brukt av sivile operatører, men flytypen er også i bruk med flyvåpnene i Brasil og Peru.

I tillegg til basisvarianten **EMB-120** finnes **EMB-120ER**, som har økt rekkevidde til 1&nbsp;500 km, **EMB-120 Combi**, **EMB-120 Convertible** og **EMB-120ER Advanced**.

## Spesifikasjoner

## Referanser


## Eksterne lenker
* Embraer EMB120 Brasilia | Airliners.net 
* Embraer EMB120 Brasilia | Embraer.com
Roncole

**Le Roncole** er en landsby i Parma-provinsen i Italia. Den ligger omkring 140 kilometer sydøst for Milano. I dag er Le Roncole kalt **Roncole Verdi**, oppkalt etter komponisten Giuseppe Verdi som ble født her, enten 9. eller 10. oktober 1813. Han forble i området hele sitt liv og skrev i 1863: "Jeg var, og vil alltid forbli en bonde fra Roncole."

Landskapet og omgivelsene er midtpunktet for aktiviteter som omhandler det meste av Verdis liv. Komponistens fødested, "Casa Natale del Maestro", er hyppig besøkt, det er også orgelet brukt av den unge Verdi i kirken noen få kilometer fra stedet.

## Litteratur
* Associazione Amici di Verdi (ed.), *Con Verdi nella sua terra*, Busetto, 1997
* Samaritani, Alessandra, *An Itinerary of the History and Art in the Places of Verdi*, Busseto: Busseto Tourist Office, 2001

## Eksterne lenker
* Busseto turistkontors hjemmeside
Hurricane Neddy

**Hurricane Neddy** er den åttende episoden i sesong åtte av TV-serien *[[The Simpsons]]*. Episoden er en parodi på filmen *[[Twister]]*. Ned Flanders' hus blir ødelagt av en tornado, og de andre innbyggerne i Springfield må bygge nytt hus som viser seg å bli en katastrofe.

## Handlingsreferat
Når et uvær nærmer seg Springfield, blir butikken Kwik-E-Mart tømt av innbyggere i panikk. Etter stormen går Simpsons-familien opp fra en kjeller, og oppdager at hjemmet deres er nærmest uskadd. Men naboen deres, Ned Flanders, sitt hjem ble fullstendig ødelagt. Dette tvinger familien Flandern til å søke ly i kirke-kjelleren. Ned Flanders blir ytterligere motløs når han oppdager at virksomheten hans, The Leftorium, ble plyndret etter stormen. Forferdet spør han pastor Timothy Lovejoy om Gud forsøker å straffe ham på samme måte som Gud gjorde mot Job fra Bibelen, til tross for Neds strenge overholdelse av hans religion.

Men dagen etter blir familien Flandern overrasket med et helt nytt hjem, som flere av innbyggerne i Springfield har samarbeidet om å bygge. Men når Homer Simpsons lener seg mot inngangsdøren, kollapser hele det nye huset. I tillegg blir Neds briller ødelagt, og raseriet hans koker endelig over. Han klarer ikke å roe seg ned, og begynner å skrike om alle byens feil og innbyggernes mangler - etter å ha holdt inne om alt dette i veldig mange år. Deretter reiser Flanders frivillig til et psykiatrisk sykehus, hvor han får besøk av hans tidligere psykiater, Dr. Foster. Doktoren husker fremdeles Neds barndom som et ukontrollerbart barn, oppvokst hos to beatnik-foreldre. 

Det viser seg snart at Ned aldri har klart å uttrykke sine egentlige følelser, før alle problemene han led på grunn av stormen fikk ham til å bryte ut i undertrykt raseri. Ned innrømmer at han virkelig hater to ting i livet: postkontoret, og foreldrene sine. Dr. Foster erklærer etter hvert at Ned er helt kurert, og slipper Ned løs fra mentalsykehuset. Rett utenfor sykehuset blir Ned møtt av alle de andre innbyggerne fra Springfield. Ned lover å fortelle folk når de fornærmer ham, i stedet for å kvele sitt eget raseri som han tidligere gjorde i mange år. Men Ned legger også til at han kommer til å kjøre dem ned med bilen hans, hvis de andre innbyggerne presser ham alt for langt. Homer Simpsons forteller Ned at han må være sprø, og de begynner å le begge to. 

## Skuespillere
* Dan Castellaneta som Homer Simpson / bestefar Simpsons / Krusty the Clown / Barney
* Julie Kavner som Marge Simpson.
* Nancy Cartwright som Bart Simpson / Ralph Wiggum / Todd Flanders.
* Yeardley Smith som Lisa Simpson.
* Hank Azaria som Apu / Kirk / fane / Clancy Wiggum / Moe Szyslak / Dr. Foster.
* Harry Shearer som Kent Brockman / pastor Lovejoy / Dr. Hibbert / Lenny / Nedward Flanders, Sr. / doktor.
* Jon Lovitz som Jay Sherman.
* Pamela Hayden som Milhouse Van Houten / Rod Flanders / Mona Flanders.
* Tress MacNeille som Mrs. Glick / sykepleier.
* Maggie Roswell som Maude Flanders / Helen Lovejoy.
Andrew Cartmel

**Andrew Cartmel** (født 1958) er en britisk forfatter, journalist og tidligere manusredigerer av science fiction-serien *[[Doctor Who]]*. Han har også jobbet som manusredigerer av *[[Casualty]]* og som bladredaktør.

## Biografi
Cartmel vokste opp i Canada. Han studerte data og jobbet med computer-aided design hos Shape Data Ltd. (nå UGS Corp) i Cambridge i England i midten av 1980-årene. Han gikk deretter over til å skrive og fikk seg en agent basert på to uproduserte manus. Han deltok også i kurs drevet av BBCs dramaenhet.

I 1987 ble Cartmel ansatt som manusredigerer for den 24. sesongen av *Doctor Who*. Han hadde blitt anbefalt av daværende produsent John Nathan-Turners agent, som hadde sett manus Cartmel hadde skrevet. Cartmel hadde denne stillingen i tre sesonger til serien ble satt på pause i 1989. Han fikk tak i flere nye manusforfattere og han tok serien i en ny retning.

## Referanser


## Eksterne lenker
* Intervju med Cartmel på BBCs ''Doctor Who''-side 
* Intervju med Cartmel av David Bishop (''Time Space Visualiser'' utgave 40, juli 1994)
*
Fylkesvei 2076

**Fylkesvei 2076** går mellom Vestmo i Våler og Svarverhaugen i Åsnes.

Frem til 2019 hadde veien betegnelsen fylkesvei 445 (Hedmark).

## Kommuner og knutepunkter

## Referanser




## Eksterne lenker
* Vegvesenets vegkart 
*
Ferdinando Provesi

**Ferdinando Provesi** (født 20. april 1770 i Parma, død 26. juli 1833 i Busseto) var en tidlig lærer for Giuseppe Verdi, som er betraktet som en av de største italienske operakomponistene. Provesi, en innfødt fra Parma, begynte å undervise Verdi i 1824, da Provesi var musikkleder i katedralen i Busseto, byen ikke langt ifra landsbyen hvor Verdi ble født. Provesi var organist og korleder i San Bartolomeo all'Isola fra 1820 til 1833. Da Provesi døde, avbrøt Verdi studiene sine i Milan fordi han håpet å tiltre for ham, men, uten en skikkelig konkurranse, ble Giovanni Ferrari fra Guastalla valgt isteden.

## Referanser
The Living End (Hüsker Dü-album)

***The Living End*** er et konsertalbum av rockebandet Hüsker Dü.

Albumet ble spilt inn på forskjellige spillesteder i oktober 1987, men ble ikke gitt ut før i 1994. Albumet inneholder låter fra hele bandets karriere, fra «Data Control» fra *[[Land Speed Record]]*, debutplaten, og en stor dose sanger fra bandets siste studioalbum, **. Platen inneholder også noen tidligere uutgitte spor, og en coverversjon av Ramones' «Sheena Is a Punk Rocker». Teksten i heftet er skrevet av musikk-kritikeren David Fricke, som forteller om bandets oppløsning.

«Everytime» er en låt av bassist Greg Norton, noe som er unikt da gitarist Bob Mould og trommeslager Grant Hart vanligvis skrev bandets låter.

Hart spilte senere inn «Now That You Know Me» for sitt debutalbum, *Intolerance*.

Rekkefølgene på albumet gjenspeiler bandets setlister i denne perioden. «New Day Rising» var en vanlig konsertåpner. Bandet likte også å spille tre låter etter hverandre slik at de ble «sammenhengende». Eksempler på dette inkluderer «Standing in the Rain», fulgt av «Back from Somewhere» og «Ice Cold Ice». Bandet spilte også ofte låtene «Terms of Psychic Warfare» fulgt av «Powerline» og «Books About UFOs» i sammenhengende utgaver.

Over halvparten av sangene på albumet var innspilt på Le Spectrum i Montreal. Albumet ble slettet fra Warner Bros' katalog i 2003.

## Sporliste
#«New Day Rising» (Mould/Hart/Norton) (Washington, 21.10.87)
#«Girl Who Lives on Heaven Hill» (Hart) (Montreal, 14.10.87)
#«Standing in the Rain» (Mould) (Toronto, 13.10.87)
#«Back from Somewhere» (Hart) (Washington, 20.10.87)
#«Ice Cold Ice» (Mould) (Montreal, 14.10.87)
#«Everytime» (Norton) (Montreal, 14.10.87)
#«Friend, You've Got to Fall» (Mould) (Montreal, 14.10.87)
#«She Floated Away» (Hart) (Montreal, 14.10.87)
#«From the Gut» (Mould/Norton) (Providence, 16.10.87)
#«Target» (Mould) (Washington, 20.10.87)
#«It's Not Funny Anymore» (Hart) (Montreal, 14.10.87)
#«Hardly Getting over It» (Mould) (Toronto, 13.10.87)
#«Terms of Psychic Warfare» (Hart) (Montreal, 14.10.87)
#«Powerline» (Mould) (Montreal, 14.10.87)
#«Books About UFOs» (Hart) (Montreal, 14.10.87)
#«Divide and Conquer» (Mould) (Montreal, 14.10.87)
#«Keep Hanging on» (Hart) (New York City, 17.10.87)
#«Celebrated Summer» (Mould) (Montreal, 14.10.87)
#«Now That You Know Me» (Hart) (Montreal, 14.10.87)
#«Ain't No Water in the Well» (Mould) (Toronto, 13.10.87)
#«What's Going On» (Hart) (New Haven, 18.10.87)
#«Data Control» (Hart) (Providence, 16.10.87)
#«In a Free Land» (Mould) (Toronto, 13.10.87)
#«Sheena Is a Punk Rocker» (Joey Ramone) (Montreal, 14.10.87)

## Eksterne lenker
*
The Living End

**The Living End** kan referere til:

*The Living End, et australsk band
**The Living End*, en film fra 1992 av Gregg Araki
*Tittelen på tre musikkalbum:
:**The Living End* av Jandek
:**The Living End* av The Living End
:**[[The Living End (Hüsker Dü-album)|The Living End]]*, album av Hüsker Dü
*«The Living End» er navnet på det 29. nivået i videospillet *[[Doom II]]*.
*«The Living End» er en sang fra The Jesus and Mary Chains debutalbum, *[[Psychocandy]]*.
Fylkesvei 85 (Hedmark)

**Fylkesvei 85 i Hedmark** gikk mellom Mengshol og Stavsjø i Ringsaker kommune. Veiens lengde var 7,2&nbsp;km

Veien var tildigere del av riksvei 212, som var adkomstveien fra øst til ferjesambandet Gjøvik–Mengshol. Dette ble opprettet 1923 og nedlagt 1987.

2019 ble veien del av fylkesvei 1760.

## Kommuner og knutepunkter

## Referanser


## Eksterne lenker
* Vegvesenets vegkart
Lyshet

**Lyshet** er en egenskap som det er vanlig å tillegge farger. Vi har en umiddelbar fornemmelse av om en farge er lys eller mørk, eller en mellomting. Lyshet kan mer presist defineres som intensiteten av det lyset som treffer øyet når vi betrakter fargen. Lyshet har i seg sjøl ingen farge, men er en egenskap som kan tillegges alle kulører og valører.

I noen fargemodeller – f.eks. i HSL-modellen – er lyshet en parameter (fargekanal) som definerer fargenyanser. Lyshet gis da en verdi – f.eks. på en skala fra 0 til 100.

be-x-old:Сьвятлыня
Tim Henman

**Timothy Henry Henman** (født  6. september 1974 i Oxford) er en engelsk tennisspiller. Han er den første britiske tennisspilleren siden Roger Taylor på 1970-tallet til å nå semi-finalen i singel for menn i Wimbledon. Han har oppnådd seks grand slam-semier og har vært rangert nummer fire i verden. Hans spillestil er serve og volley.   

Han er også olympisk sølvmedaljevinner. Sammen med Neil Broad kom han til finalen i doubleturneringen under 1996 i Atlanta. De tapte finalen til de det australske partet Todd Woodbridge og Mark Woodforde.
## OL-medaljer
* 1996  Atlanta -  Sølv tennis, double menn  Storbritannia

## Referanser


## Eksterne lenker
* 
*
Varv

**Varv** er årlig avsetningslag for sediment eller sedimentær bergart. Begrepet *varv* er avledet fra svensk, «varvig lera», og henviser til en leirtype som skiller fra annen leire. Varv betyr «lagdelt leire» og har sin opprinnelse fra en beskrivelse fra 1856 av Hampus von Post, da under navnet «Rödlera». Deretter kom det i bruk på det første kartet som ble laget av Sveriges Geologiske Undersøkelser i 1862. 

Varv ble opprinnelig brukt for å beskrive separate komponenter av årlige lag i glasiale innsjøsedimenter, men på 1910 Geological Congress foreslo den svenske geologen Gerard De Geer (1858–1943) en ny formell definisjon hvor varv skulle beskrive årslag generelt for sedimentære avsetninger. Nylig er også termer som *årlig lamina* brukt synonymt med varv.

Av de mange **rytmitter** funnet i den geologiske lagrekken, er varv en av de mest viktige og opplysende for å studere historiske endringer i klima. Varv er blant de minste-skala hendelser som kan gjenkjennes i stratigrafi.

Et velkjent eksempel på varv i sedimenter forekommer i Santa Barbara bassenget, USA.

## Litteratur
* De Geer, G. (1940): *Geochronologia Sueccia Principles*. Kungl. Svenska Vetenskapsademiens Handlingar, Tredje Serien. Band 18 No.6.
* Lowe, J.J. and Walker, M.J.C. (1984): *Reconstructing Quaternary Environments*. Longman Scientific and Technical.
* Sauramo, M. (1923): *Studies on the Quaternary varve sediments in southern Finland*. Comm. Geol. Finlande Bulletin 60.
* Wohlfarth, B. (1996): The chronology of the Last Termination: A review of radiocarbon-dated, high-resolution terestrial stratigraphies. *Quaternary Science Reviews* **15** ss. 267-284.

## Se også
* Glasiologi
Manuel Teixeira

**Manuel Teixeira** (født 1536 i Miranda do Doiro nær Bragança i Portugal, død 19. mars 1590 i Goa i India) var en jesuitt som virket som misjonær i Kina og India. 

Han reist ut fra hjemladet den 10. mars 1551 og kom til Goa i september 1551, der han tislig nreste år traff sin medbror, den store asiamisjonæren pater Frans Xavier. Han forlot Goa i følget til den portugisiske utsending på vei til Kina; med i følget var også pater Francisco Pérez. De dro via Malacca, der de plukket opp jesuittskolastikeren André Pinto. 

Ankomsten til Macao var 29. juli 1563. Pater Teixeira dro sammen med pater Balthasar da Costa til øya *Ilha do Pinhal*, bedre kjent som Lantau, ikke så langt fra Macao. P. teixeira var også ved to anledninger med på handelsmessene i Kanton, både fra 18. november til 1. desember 1564 og året etter fra 21. november til tidlig desember. I Macao, var han sammen med pater Perez med på å grunnlegge den jesuittresidens som i 1594 ble omgjort til kollegiet St. Paul de Macao. Han var også med på å grunnlegge kirken *Guds Moder*. 

I 1568 vendte han tilbake til Goa. Han var rektor for jesuittene i Cochin 1569-1572 og viseprovinsial for India 1573-1574. Han residerte i Goa da han døde i 1590.

## Se også
* Liste over kinamisjonærer tilhørende jesuittordenen

## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)
Fylkesvei 1654

**Fylkesvei 1654** går mellom Bergseng og Freng i Ringsaker kommune.

Frem til 2019 hadde veien betegnelsen fylkesvei 1 (Hedmark).

## Kommuner og knutepunkter

## Referanser




## Eksterne lenker
* Vegvesenets vegkart 
*
Mississippis flagg

**Mississippis flagg** er flagget til den amerikanske delstaten Mississippi. Flagget, med en magnoliablomst og teksten «In God We Trust», ble valgt i en folkeavstemning 3. november 2020 etter at Mississippi fra 30. juni 2020 ikke hadde noe offisielt flagg. Flagget er utformet av Rocky Vaughan fra Ackerman i Mississippi. Dette er det tredje flagg i delstatens historie. Det første flagget var i bruk fra 1861 til 1865 og det andre fra 1894 til 2020. 

## Tidligere flagg

### Flagget fra 1861 til 1865

Mississippis første flagg ble innført 26. januar 1861 og besto av en hvit flaggduk med et magnoliatre i midten, en blå kanton med hvit stjerne, og et rødt vertikalt felt i flaggets ytre ende. Flagget var i bruk mens Mississippi var en del av Amerikas konfødererte stater, forbundet av utbryterstater sør i USA.

### Flagget fra 1894 til 2020

Mississippis flagg var fram til 30. juni 2020 delt i blått over hvitt over rødt og hadde en kanton bestående av det såkalte sørstatskorset (*Southern cross*). Flagget ble innført 7. februar 1894. Det var i størrelsesforholdet 2:3.

Flagget kombinerte elementer fra to av flaggene som ble benyttet av Amerikas konfødererte stater. Stripearrangementet med kantonen skulle minne om konføderasjonens første nasjonalflagg, med unntak av at nedre stripe i Mississippis flagg var blå og at kantonen hadde annet motiv. Kantonen var i seg selv en gjengivelse av motiver som ble ført i sørstatenes hærfaner og i orlogsgjøsen, det som for ettertiden har blitt stående som symbol for opprørsstatene i konføderasjonen (*the rebel flag*). Mississippis flagg ble til etter en ide av senator E. N. Scudder.

## Flaggforslag til folkeavstemning i 2001
Bruken av sørstatssymboler, da i særdeleshet sørstatskorset, har vært omgitt av politisk strid. Inkorporeringen av slike symboler i offisielle sammenhenger som delstatsflagg har vært kritisert og det har vært lansert kampanjer fra borgerrettighetsgrupper og liberale for å få Mississippis delstatsflagg endret. I 2001 ble det utarbeidet forslag til nytt flagg for Mississippi der sørstatsflagget var tatt bort til fordel for en blå kanton med hvitt stjernearrangement. Forslaget ble lagt fram for folkeavstemning, da med det eksisterende delstatsflagget som alternativ. Ved avstemningen 17. april 2001 ble det flertall på 65 prosent for det eksisterende flagget, mens forslaget til nytt flagg fikk 35 prosent. Dette gjenspeiler noenlunde fordelingen mellom hvite og svarte i delstaten. Andelen hvite innbyggere i Mississippi er omkring 60 prosent, mens afro-amerikanerne utgjør omkring 40 prosent av delstatens befolkning. Utfallet av folkeavstemningen førte til at Mississippi fortsatte å benytte sitt flagg med sørstatskorset. Fra 1956 førte også delstaten Georgia sørstatskorset i sitt flagg, og etter at dette ble endret i 2001 var Mississippi den eneste delstaten der sørstatskorset var en del av delstatsflagget.

## Referanser


## Litteratur
*"USA – folkeavstemning om flagget i Mississippi", «Nordisk Flaggkontakt», nr. 33, 2001 
* Whitney Smith: *The Flag Book of the United States — The Story of the Stars and Stripes and the Flags of the Fifty States*, 1970
Dominerende bølgelengde

**Dominerende bølgelengde** er et uttrykk som brukes for å beskrive øyets oppfatning av farger. Den dominerende bølgelengden angir fargens kulør, som sammen med metning og lyshet definerer fargen.

Akromatisk lys har ingen dominerende bølgelengde, og oppfattes som gråtoner.
Oppstart

**Oppstart** (engelsk: *booting*) er innen data en prosess som starter et operativsystem. I en oppstart leter prosessoren etter instruksjoner og utfører dem.
Henry Oddlo Erichsen

**Henry Oddlo Erichsen** (født 11. mars 1921 i Dverberg, død 18. juni 2002) var en norsk skribent, samfunnsdebattant og selverklært nazist og innvandringsmotstander. I tillegg til å skrive avisinnlegg under sitt fulle navn brukte han også signaturene HOE, Oddlo, onkel Henry og Periklus. 

Under andre verdenskrig meldte han seg inn i Nasjonal Samling. Senere vedsto han seg medlemskapet, men hevdet at han ikke hadde forstått hva slags regime han hadde vært med på å støtte, og at han tok «fullstendig avstand fra det Hitler sto for». I 1994 vakte han imidlertid oppsikt og harme da han flagget med et hakekors-flagg på Adolf Hitlers fødselsdag.

Opp gjennom livet hadde han flere yrker, blant annet slakter, aviskorrespondent og statstjenestemann. Erichsen var kjent for å være innvandringsmotstander, Han gjorde seg ellers bemerket med meningsytringer om en rekke temaer, og i 1976 meldte lokalavisene at han hadde innledet sultestreik i protest mot det han kalte «den stadig sterkere byråkratiseringen», nærmere bestemt mot blant annet bygningsloven, strandloven og konsesjonsloven. I 1985 anmeldte han den daværende direktøren for Norges Bank for uvettig bruk av statens penger ved oppføring av nytt bygg.

Erichsen hadde ideen til motivet for nytt kommunevåpen for Andøy kommune; den erfarne heraldikeren Hallvard Trætteberg tegnet ut våpenet, som ble godkjent i 1983.

## Bibliografi
* *Notater fra båtstøa*, essays (1980)
* *På go'fot med gjengangere*, noveller (1981)
* *Brannsåret*, roman (1982)
* *Kystens lasaroner*, roman (1985)
* *Har dyrene sjel?*, noveller (1986)

Henry Oddlo Erichsen var også representert i flere antologier.

## Referanser
Fylkesvei 2 (Hedmark)

**Fylkesvei 2 i Hedmark** gikk mellom Storåsen og Brøttum i Ringsaker kommune.
Traséer: Brøttum – Brattli (11,2&nbsp;km), Marienberg – Storåsen (9,3&nbsp;km).

2019 ble strekningen erstattet av fylkesvei 229 og fylkesvei 1656.

## Kommuner og knutepunkter

*  Bustokk bru (Bustokkelva, 21 m)

## Referanser


## Eksterne lenker
* Vegvesenets vegkart
Løping

**Løping** er den raskeste måten et levende vesen kan forflytte seg til fots. I sport defineres løping ved at alle bena er i luften på et tidspunkt. Løping kan ha mange positive effekter, i tillegg til bedre kondisjon, som for eksempel dannelse av flere kapillærer. Ved løping blir det dannet endorfiner som virker smertestillende. En teori sier at den økte endorfindannelsen bidrar til den gode følelsen ved løping.

## Hastighet over økende lengde basert på verdensrekord

## Referanser


## Eksterne lenker
*
David Rozehnal

**David Rozehnal** (født 5. juli 1980) er en tsjekkisk tidligere fotballspiller.

Rozehnal spilte for  i EM i fotball 2004 og VM i fotball 2006. På klubbnivå har han vært innom Sigma Olomouc, Club Brugge og Paris Saint-Germain, før han sommeren 2007 gikk til Newcastle.

Sesongen 2006/07 imponerte Rozehnal så mye i Frankrike at han ble kåret til årets spiller i PSG, og kom med på årets lag i Ligue 1.

## Referanser


## Eksterne lenker
*
Kent (navn)

**Kent** er en kortform av mannsnavnet *[[Kennet]]* som har opprinnelse i de gæliske navnene *Cinàed*, «født av ild», eller *Cainnech*, «god, vakker».

## Utbredelse
I Sverige var *Kent* mest brukt fra 1930-årene til 1960-årene.

|}

## Kjente personer med navnet
Personene i listen er ordnet kronologisk etter fødselsår.
* Kent Nagano (f. 1951), amerikansk dirigent
* Kent Bergersen (f. 1967), norsk fotballtrener
* Kent Beck, amerikansk programmerer kjent for extreme programming-metoden

## Referanser


## Eksterne lenker
*
Missouris flagg

**Missouris flagg** består av tre striper i rødt, hvitt og blått og har i midten delstatens segl omgitt av en blå ring med 24 hvite stjerner. Flagget ble innført 22. mars 1913. Det er i størrelsesforholdet 7:12.

Spørsmålet om et eget delstatsflagg for Missouri kom opp i 1908. Da tok den patriotiske kvinneorganisasjonen Daughters of the American Revolution opp saken og oppnevnte en komité for å utarbeide forslag til flagg. Et av komitéens medlemmer, Marie Elizabeth Watkins Oliver,  tegnet da det som ble fremmet som organisasjonens forslag og som etter hvert også ble vedtatt. Flaggforslaget møtte imidlertid en rekke hindre før et offisielt vedtak endelig ble fattet. Første gang saken var til behandling i delstatsforsamlingen, i februar 1909, ble et annet forslag framsatt uten at representantene samlet seg om noe alternativ. Ytterligere et annet forslag falt i april samme år. I 1911 ble forslaget fra Daughters of the American Revolution og Marie E. W. Oliver fremmet for delstatsforsamlingen, men forslaget gikk opp i røyk da kongressbygningen brant ned i februar dette året og senatet noen måneder senere stemte imot. Først i 1913 fikk flaggforslaget støtte fra begge kamre i delstatsforsamlingen og Missouris flagg ble offisielt vedtatt.

De 24 stjernene i ring viser til at Missouris var delstat nummer 24 som meldte seg inn i USA. Fargene rødt, hvitt og blått er USAs flaggfarger og indikerer delstatens lojalitet til unionen.

## Litteratur
* John C. Fisher: *Catfish, Fiddles, Mules and More: Missouri's State Symbols*, 2003
* Whitney Smith: *The Flag Book of the United States — The Story of the Stars and Stripes and the Flags of the Fifty States*, 1970
Fylkesvei 1672

**Fylkesvei 1672** går mellom Ulven og Fløtlia i Ringsaker kommune.

Frem til 2019 hadde veien betegnelsen fylkesvei 15 (Hedmark).

## Kommuner og knutepunkter

## Referanser




## Eksterne lenker
* Vegvesenets vegkart 
*
Engavatnet

**Engavatnet**  er en innsjø i Brønnøy kommune i Nordland. Vatnet har ingen overflateutløp. Engavatnet er ca. 600 meter langt, og 120 meter bredt på det bredeste. Største dybde er 7 meter. Innsjøen er en turlough som med ujevne mellomrom forsvinner helt for så å dannes igjen. 

Man vet ikke når sjøen forsvant første gang, men fenomenet ble oppdaget første gang i 1930. Senere har Engavatnet forsvunnet  i 1947, 1957, 1974, 1997, 2000, 2002, 2008, 2009, 2011, 2012, to ganger i 2014, to ganger i 2017, vinteren 2018 og 19. juli 2020. 

Spesielle grunnforhold og grottesystemer under innsjøen er årsaken til at innsjøen forsvinner når grunnvannsnivået er lavt. I bunnen av Engavatnet er det flere hull som er forbundet med grottesystemet. Disse hullene tettes vanligvis igjen av leire, men når grunnvannsspeilet synker kan disse «proppene» kollapse, og vannet forsvinner. Ifølge professor Stein-Erik Lauritzen ved Universitetet i Bergen, kan systemet under jorden også fungere som en hevert, hvor prosessen nærmest ikke lar seg stanse før det når et visst minimumsnivå. Både i 1997 og i 2009 skjedde dette så fort at fisk ble liggende på bunnen. Fisken følger med vannet ned i grottene. Noen av disse overlever og kommer tilbake i Engavatnet etter en tids nedbør, når vannstanden igjen er normal. 

Vannet er gjerne tilbake i innsjøen etter å ha vært borte et par uker, men det kan også komme tilbake i løpet av et par dager, eller etter noen måneder.  

## Referanser
Truth

***Truth*** er debutalbumet til Jeff Beck og hans backinggruppe.

Albumet ble utgitt i august 1968, noen få måneder før Led Zeppelins første album, og regnes derfor av mange blant tidenes første heavy metal-album.

Blant albumets høydepunkter er en versjon av «Shapes of Things», opprinnelig av The Yardbirds, det gamle bandet til frontfigur Jeff Beck, samt Willie Dixon-låten «I Ain't Superstitious». En annen Dixon-låt, «You Shook Me», ble også inkludert på Led Zeppelins debutalbum noen måneder senere, noe som sådde splid mellom Jeff Beck og hans gamle bandkollega Jimmy Page.

Kjente musikkpersonligheter som Rod Stewart, Ron Wood, Nicky Hopkins, John Paul Jones, Jimmy Page og Keith Moon er alle kreditert som bidragsytere på albumet.

## Sporliste

# «Shapes of Things» (Chris Dreja, Jim McCarty, Keith Relf, Paul Samwell-Smith) – 3.22
# «Let Me Love You» (Jeffrey Rod) – 4.44
# «Morning Dew» (Bonnie Dobson, Tim Rose) – 4.40
# «You Shook Me» (Willie Dixon, J.B. Lenoir) – 2.33
# «Ol' Man River» (Jerome Kern, Oscar Hammerstein) – 4.01
# «Greensleeves» (tradisjonell, arrangement av Jeff Beck) – 1.50
# «Rock My Plimsoul» (Jeffrey Rod) – 4.13
# «Beck's Bolero» (Jimmy Page) – 2.54
# «Blues Deluxe» (Jeffrey Rod) – 7.33
# «I Ain't Superstitious» (Willie Dixon) – 4.53

## Eksterne lenker
*
Gunilla Forseth

**Gunilla Forseth** (født 1985) er en norsk tidligere fotballspiller. 

Hun startet karrieren i lokalklubben Leinstrand, før hun dro til Kattem. I 2005 slo hun for fullt gjennom, blant annet ved å bli toppscorer for Kattem og nominert til årets unge spiller i Toppserien i fotball for kvinner. Klubben rykket ned til 1. divisjon samme sesong, og Forseth dro derfor videre til Trondheims-Ørn i 2006. Gunilla Forseth dro tilbake til Kattem i 2012, og spilte der en sesong før hun la opp som fotballspiller.

## Meritter
**Med Trondheims-Ørn:**
* Seriesølv 2006

## Referanser
Institutt for petroleumsteknologi og anvendt geofysikk (NTNU)

**Institutt for Petroleumsteknologi og Anvendt Geofysikk** (IPT) var et institutt ved Fakultet for ingeniørvitenskap og teknologi (IVT) ved Norges teknisk-naturvitenskapelige universitet (NTNU). Instituttet ble etablert i 1973. Fra 1. januar 2017 inngår virksomheten i Institutt for geovitenskap og petroleum, ved Fakultet for ingeniørvitenskap.
__NOTOC__
## Organisering fra 2017
Som en følge av fusjonen mellom NTNU, Høgskolen i Gjøvik (nå: NTNU i Gjøvik), Høgskolen i Sør-Trøndelag og Høgskolen i Ålesund (nå: NTNU i Ålesund) blir det store endringer i institutt- og fakultetsstrukturen ved NTNU fra 1. januar 2017.

Fusjonen trådte i kraft 1. januar 2016, men aktiviteten ved de ulike enhetene fortsatte med små endringer i 2016, samtidig som det ble arbeidet på ulike områder med planer for studier, faglig og administrativ organisering, og kvalitetssikring på alle områder, slik at alt er klart 1. januar 2017.

Virksomheten ved instituttet ble videreført fra 1. januar 2017 i Institutt for geovitenskap og petroleum, under Fakultet for ingeniørvitenskap. Dette er en fusjon mellom IPT og Institutt for geologi og bergteknikk (IVT).

## Referanser


## Kilder
* Saksfremlegg til NTNUs styremøte 25. august 2016

## Eksterne lenker
* Institutt for petroleumsteknologi og anvendt geofysikk
Pennal

Et **pennal**, tidligere også kalt **pennehus** og **pennalhus**, er et etui eller avlang beholder til å oppbevare penner, blyanter og andre skrivesaker. 

## Typer og bruk
Pennalhus var tidligere ofte et treskrin, gjerne med skyvelokk, der det var plass til griffel, penn og blekkhus. 

Pennal er i dag vanligvis et futteral, eller en enkel pose, som er laget av lær, slitesterke tekstiler eller plast og lukkes med glidelås. Det brukes særlig av skoleelever og studenter og inneholder skrive- og tegneredskap som blyanter, tusjer, kulepenner, viskelær og blyantspisser. Eldre elever har gjerne også  linjal og lommeregner, samt passer og gradskive til bruk i geometriundervisninga. Store pennaler kan også inneholde kontor- og papirutstyr som stiftemaskin, saks og  korrekturlakk.

## Etymologi
Ordet *pennal* stammer fra det middelalderlatinske *pennale* som er dannet av ordet *penna*, som opprinnelig betød «fjær», men som siden fikk betydninga skrivefjær og penn.

Ordet *pennal* kunne i gamle dager også bli brukt om en nybakt student «som kom til forelsningene med sitt gamle pennal». *Pennalisme* var da de eldre studentenes tyrannisering av de unge førsteårsstudentene. Det gamle uttrykket *å komme eller bli lagt i pennalet* bruker pennal, i form av avlange treskrin, som en metafor for likkiste og betyr å dø eller å bli gravlagt. 

Etuier og stive pennaler for tegneredskap som passer og rissefjær ble tidligere kalt bestikk.

## Se også
* Penn
Amund Djuve

**Amund Djuve** (født 1963) er en norsk redaktør. Fra 1999 til 2021 var han sjefredaktør og administrerende direktør for *[[Dagens Næringsliv]]*. 

Djuve er utdannet ved Norges Handelshøyskole.  Han startet sin journalistkarriere med syv år som sjefredaktør og daglig leder i finanstjenesten TDN Finans, etterfulgt av tre år som leder for finansredaksjonen i *Dagens Næringsliv*.  Deretter fulgte to ni-månedersengasjementer som PR-rådgiver og som økonomiredaktør i NRK før han overtok sjefsstolen i *Dagens Næringsliv* etter Kåre Valebrokk. I 2021 ble det kjent at Djuve fra 1. september 2021 gikk inn i ledelsen i NHST Media Group. Han gikk i 2025 av som sjef i DN Media Group.

I 2026 ble Djuve valgt til å lede granskingen av mulige ulovligheter i utenrikstjenesten som følge av avsløringer fra Jeffery Epstein-dokumentene.

## Referanser
Martin Quittenton

**Martin Quittenton** er en engelsk gitarist.

Han er mest kjent for å ha vært med å skrive Rod Stewarts signaturlåt, «Maggie May». Han spilte imidlertid også gitar i bluesrockbandet Steamhammer på slutten av 60-tallet.

## Eksterne lenker
* 
*